**Ұйымдастырылған оқу іс- әрекетінің технологиялық картасы**

Ересек «Б»тобы

**Білім беру саласы**: «Қатынас»

**Бөлімі:** «Тіл дамыту»

**Тақырыбы:** **« Тауық пен балапандар»**

**Түзету мақсаты:** Үй құстары туралы сөйлеу тілін дамыту.

**Түзету міндеттері**: 1.Балалардың сөйлеу тілін, көру, ойлау, фонетико-фонематикалық есту қабілеттерін, саусақ жаттығу арқылы ұсақ қол және жалпы моториканы дамыту; 2.Қарым-қатынастыққа, адамгершілікке, жауапкершілікке тәрбиелеу;

 3.Құстар туралы сөздік қорларын молайту.

**Құрал –жабдықтар**:Артикуляция суреттері, қауырсын,мамық, ойыншық құстар мен жануарлар,тақырыптық және заттық суреттер, тірек-сызбалар, бұршақ қорапшасы, музыка әуені, тауық, ұя, жұмыртқалар және тоқылған балапандар.

**Сөздік қор**: балапан, тауық, әтеш, қаз, үйрек, сары, қызыл, қоңыр, жүзеді, отырады, шақырады, қаңқылдайды, шоқиды, өседі,мамық, қауырсын,үлпілдек, жеңіл,т.б.

**Әдіс**- **тәсілдер**: Қайталау, сұрақ –жауап, «емес» әдісі.

|  |  |  |
| --- | --- | --- |
| **Мотивациялық****қызығу****шылық** |  Сәлеметсіз бе, балалар.Балалар, тауық неге көңілсіз отыр?**Жұмбақты шешу:**Орманда емес, үйде тұрады,Сәбізді емес, тарыны ұнатады,Түсі қызыл емес, сары.Көлемі үлкен емес, кішкентай Ол не?Тауық – үй құсы, ал сары балапан тауықтың баласы.Ендеше, балалар, тапсырмалар мен жаттығуларды орындап, тауыққа балапандарын тауып, ұяға әкеп салайық. | Балалар шеңберге тұрады, амандасады. Тақтадағы ілулі тірек-сызба бойынша жұмбақты шешеді.Басы, қанаты, көзі, тұмсығы, құйрығы, аяғы, - деп сары балапанды сипаттайды. |
| **Ұйымдастыру-****іздестіру****Рефлексивті - түзету****шілік** |  1.Жаттығу: **«Күрке тауық»**м:Артикуляциялық аппаратын дамыту.2.Жаттығу: **«Мамыққа үрле»** М: Тыныс алу аппаратын жаттықтыру.3. Жаттығу: **«1,2,3 менімен бірге қайтала»**М: Фонетико-фонематикалық есту қабілетін дамыту.  Қыз бала: а-а-а-аӘнші : о-о-о-оҚасқыр :у-у-у-уАю :ы-ы-ы-ыТышқан: и-и-и-и4. жаттығу: **«Ұядағы балапандар»**М. Ұсақ қол моториканы дамыту. Мынау ұя, мынау балапандар.Балапандарға ұяда жайлы және жылы.5.Д\ойын: **«Сиқырлы қорапша»**М. Ұсақ қол моториканы дамыту.  Зат есім+көптік жалғау.Қаз-қаздар,әтеш-әтештер, үйрек-үйректер, сиыр-сиырлар.**Сергіту сәті: «Тауық пен балапандар»** Мақсаты: Жалпы моториканы дамыту.Әдемі бір шұбар тауық,Таңатпай тұрып.Қыт-қыт деп жүріп,Балапандарын ертіп жұр.(Үнтаспа арқылы әтештің таңды шақырған дауысын тыңдайды)6. Ойын: **«Үй құстары»** м:Тірек-сызба арқылы грамматикалық құрылымын жетілдіру.- Тауық, әтеш, күрке тауық, қаз, үйрек Жануарлар ма, әлде құстар ма?-Дұрыс. Құстың қанаты, қауыстары бар.Үйрек қайда жүзеді?Үйрек суда жүзеді.7.Жаттығу: **«Не артық?»** Мақсаты: Балалардың ойлау қабілеттерін дамыту.Тиін,балапан, түлкі, қоян.Түлкі, кірпі, әтеш, аю.8.Ойын**: «Қуырмаш»** м: Жалпы қимыл-қозғалыстарын дамыту.Қыз бала құстарға жем шашып тұрған сурет тақтаға ілінеді.Қуыр-қуыр, қуырмаш,Тауықтарға тары шаш.Бас бармақ,Балалы үйрек,Ортаң терек,Шылдыр шүмек,Кішкентай бөбек.Сен тұр қойына бар,Сен тұр сиырға бар,Сен тұр түйеге бар,Сен тұр жылқыға бар,Ал сен аландамай Қазанның түбін жалапҮйде қал.Мына жерде қант бар,Мына жерде қатық бар,Ал мына жерде қытық бар.Қытық,қытық.Қорытындылау. Сендер тауыққа қалай көмектестіңдер? Қандай құстармен таңыстыңдар?Оларды неге үй құстары деп атайды? | Жаттығуды айна алдында жасайды.Ұяға бір балапанды апарып қояды.Мамыққа үрлейді.а-а-а-а, о-о-о-о, у-у-у-уы-ы-ы-ы, и-и-и-и дыбыстарын қайталайды;Саусақ жаттығуларын логопедпен бірге жасайдыБала екі қолын қорапшаға салып құстар мен жануарларды алады. Ұяға бір балапанды апарып қояды.Балалар қызығушылық таңытады.Екі қолын жоғары, төмен көтеріп, балапандар болып,шеңбер бойымен жүріп, қимыл-қозғалыстар жасайды.Жануарлар емес, құстар.Құстар жүзеді, ұшады.Үйрек суда жүзеді.Әтеш шарбақта отыр.Ұяға бір балапанды апарып қояды.Артық затты атайды. Әтеш артық, өйткені ол жануар емес, ол құс. Ұяға бір балапанды апарып қояды.Балалар киндер жұмыртқаны ашып, ішінен жіптен тоқылған балапанды алып саусақтарына киеді.Тақпақты айта отырып, ойын ойнайды.Ұяға тағы бір балапанды апарып қояды.Бұл кезде тауықтың қыт-қыт деген даусын естіледі.Үй құстарымен таңыстық,жаттығу жасадық.«Қуырмаш» ойының ойнадық. Логопед әр балаға наклейкасы бар балапан суретін береді, оларды мақтайды. |

***Күтілетін нәтиже:***

**Нені біледі:** Үйқұстары туралы, олардың ерекшеліктерін біледі.

**Түсініктерді игерді:** Тірек-сызба арқылы сөйлем құрастыруды игерді.

**Меңгерген дағдылары мен іскерліктері:** Жаңа сөздер қолдану арқылы дағдылары мен іскерліктері артты.